Cum a scăpat un bărbat de amenda primită după ce a parcat pe un loc destinat persoanelor cu handicap. I-a trebuit un an.
Un bărbat din Capitală a scăpat de amenda de 1.000 de lei, pe care a primit-o după ce a parcat pe un loc destinat persoanelor cu handicap. Și asta pentru că judecătorii au decis că sancțiunea este excesivă.
Şoferul a cerut în instanță să fie anulată amenda sau chiar schimbată cu avertisment pentru că nu a văzut indicatorul care arăta că acel loc de parcare este destinat persoanelor cu dizabilități. De ce nu a văzut? Pentru că era acoperit de zăpadă.Barbatul a mai spus și că amenda este prea mare, iar judecătorii i-au dat dreptate. Instanța a mai spus că "pericolul social al faptei este minim, sancțiunea avertismentului fiind suficientă“.Ce amenzi prevede legea pentru astfel de abateri?Amenzile sunt destul de usturătoare. Din vara anului trecut, amenzile chiar au crescut, și încep de la 2.000 lei și pot ajunge chiar și la 10.000 lei și ridicarea mașinii de pe locul de parcare respectiv.Şoferul respectiv a fost amendat în luna februarie, când erau în vigoare vechile amenzi. Însă o decizie definitivă a primit recent. Deci un an i-a trebuit până a scăpat de amendă.